Ο Φραγκίσκος Β΄ ("Franz II.", 12 Φεβρουαρίου 1768 - 2 Μαρτίου 1835) από τον Οίκο των Αψβούργων-Λωρραίνης ήταν ο τελευταίος αυτοκράτορας της Αγίας Ρωμαϊκής Αυτοκρατορίας (1792 - 6 Αυγούστου 1806), οπότε και έχασε την αυτοκρατορία μετά την ήττα του από τον Ναπολέοντα Α΄ τον "Μεγάλο" στη Μάχη του Άουστερλιτς. Το 1804 ίδρυσε την Αυστριακή αυτοκρατορία και έγινε ο πρώτος αυτοκράτορας της Αυστρίας, ως Φραγκίσκος Α΄ (1804 - 1835), ενώ είναι ο μοναδικός στην ιστορία που είχε τον τίτλο του διπλού αυτοκράτορα (1804 - 1806) της Γερμανίας και της Αυστρίας. Είχε, επίσης, τον τίτλο του βασιλιά της Ουγγαρίας-Κροατίας-Σλοβενίας και του πρώτου προέδρου της Γερμανικής Ομοσπονδίας (1815). Εξακολούθησε τους πολέμους κατά του Ναπολέοντα Α΄ και γνώρισε νέες ήττες κοντά στο Αούστερλιτς, ενώ αναγκάστηκε να του δώσει σύζυγο τη θυγατέρα του Μαρία-Λουίζα στις 10 Μαρτίου 1810. Μετά την εκθρόνιση τού Ναπολέοντα Α΄ ήταν βασικό μέλος της Ιεράς Συμμαχίας, υπό τη διοίκηση του πρίγκιπα Μέττερνιχ.